
Comisia pentru Buget,

Finanţe şi Bănci
Bucureşti, 19.12.2018 
Nr. 4c-2/ 1018
PLx. 740/2018
BIROULUI  PERMANENT

AL

CAMEREI  DEPUTAŢILOR

Vă înaintăm,  alăturat, raportul asupra proiectului de Lege privind stabilirea unor măsuri de punere în aplicare a Regulamentului (UE) 2015/751 al Parlamentului European şi al Consiliului din 29 aprilie 2015 privind comisioanele interbancare pentru tranzacţiile de plată cu cardul, trimis spre dezbatere pe fond, cu adresa nr.PLx.740/2018, Camera Deputaţilor fiind Cameră decizională. 
În raport cu obiectul şi conţinutul său, proiectul de Lege face parte din categoria legilor ordinare.

VICEPREŞEDINTE

Iuliu NOSA

Bucureşti,  19.12.2018    
Nr. 4c-2/ 1018
PLx. 740/2018
Comisia pentru Buget,

Finanţe şi Bănci
RAPORT
asupra proiectului de Lege privind stabilirea unor măsuri de punere în aplicare a Regulamentului (UE) 2015/751 al Parlamentului European şi al Consiliului din 29 aprilie 2015 privind comisioanele interbancare pentru tranzacţiile de plată cu cardul
În conformitate cu prevederile art. 95 și 115 din Regulamentul Camerei Deputaţilor, republicat, cu modificările și completările ulterioare, Comisia pentru buget, finanţe şi bănci a fost sesizată spre dezbatere, pe fond, în procedură de urgență, cu proiectul de Lege privind stabilirea unor măsuri de punere în aplicare a Regulamentului (UE) 2015/751 al Parlamentului European şi al Consiliului din 29 aprilie 2015 privind comisioanele interbancare pentru tranzacţiile de plată cu cardul.

Senatul, în calitate de primă Cameră sesizată, a adoptat proiectul de Lege în ședința din data de 5 decembrie 2018.
Conform prevederilor art. 75 din Constituţia României, republicată, şi ale art. 92 alin. (9) din Regulamentul Camerei Deputaţilor, republicat, cu modificările și completările ulterioare, Camera Deputaţilor este Cameră decizională.

La întocmirea raportului s-a avut în vedere avizul favorabil al Consiliului Legislativ.
Proiectul de Lege supus dezbaterii are ca obiect de reglementare stabilirea unor măsuri de punere în aplicare a Regulamentului (UE) 2015/751 al Parlamentului European şi al Consiliului din 29 aprilie 2015 privind comisioanele interbancare pentru tranzacţiile de plată cu cardul. Astfel:
· Banca Naţională a României este desemnată autoritate competentă responsabilă cu asigurarea respectării prevederilor Regulamentului UE 2015/751, cu excepţia acelor prevederi care reglementează relaţiile dintre prestatorii de servicii de plată şi consumatori, pentru care autoritatea responsabilă este Autoritatea Naţională pentru Protecţia Consumatorilor; 
· Entităţile care intră sub incidenţa prezentului proiect de lege sunt prestatorii de servicii de plată care emit şi care acceptă plata cu cardul, persoanele fizice, în calitate de beneficiari ai plăţilor, societăţile care administrează schemele de plată cu cardul, entităţile de prelucrare, prestatorii de servicii tehnice în legătură cu cardul;
· Proiectul de lege prevede şi măsurile de remediere, precum şi sancţiunile administrative pe care le aplică autoritatea competentă, precum şi modul de soluţionare extrajudiciară a diferendelor. 
În conformitate cu prevederile art.61 din Regulamentul Camerei Deputaţilor, republicat, cu modificările și completările ulterioare, membrii Comisiei au examinat proiectul de Lege menţionat mai sus, în şedinţa din data de 18 decembrie 2018.
La lucrările Comisiei și-au înregistrat prezența un număr de 25 deputați, din totalul de 25 de membri.
La dezbaterea acestei propuneri legislative au participat, în calitate de invitați, reprezentanți ai Ministerului Finanţelor Publice, Băncii Naționale a României și Autorității Naționale pentru Protecția Consumatorilor.
În urma examinării proiectului de Lege şi a opiniilor exprimate, deputații prezenți la lucrări, au hotărât cu unanimitate de voturi, să propună plenului Camerei Deputaţilor spre dezbatere și adoptare proiectul de Lege privind stabilirea unor măsuri de punere în aplicare a Regulamentului (UE) 2015/751 al Parlamentului European şi al Consiliului din 29 aprilie 2015 privind comisioanele interbancare pentru tranzacţiile de plată cu cardul, în forma adoptată de Senat.
În raport cu obiectul şi conţinutul său, proiectul de Lege face parte din categoria legilor ordinare.
	VICEPREŞEDINTE,

Şef serviciu

Giorgiana Ene

Consilier parlamentar

